CELEX: E2010J0002
Language: da
Date: 2010-12-10 00:00:00
Title: Domstolens dom af 10. december 2010 i sag E-2/10 — Þór Kolbeinsson mod den islandske stat (Arbejdstagernes sikkerhed og sundhed — direktiv 89/391/EØF og 92/57/EØF — EØS-aftalens artikel 3 — arbejdsgivernes og arbejdstagernes ansvar for arbejdsulykker — statens ansvar)

12.5.2011   
            
            
               DA
            
            
               Den Europæiske Unions Tidende
            
            
               C 141/11
            
         DOMSTOLENS DOM
   af 10. december 2010
   i sag E-2/10
   Þór Kolbeinsson mod den islandske stat
   (Arbejdstagernes sikkerhed og sundhed — direktiv 89/391/EØF og 92/57/EØF — EØS-aftalens artikel 3 — arbejdsgivernes og arbejdstagernes ansvar for arbejdsulykker — statens ansvar)
   2011/C 141/11
   I sag E-2/10 har Héraðsdómur Reykjavíkur (Reykjavík herredsret), Island, i medfør af artikel 34 i aftalen mellem EFTA-staterne om oprettelse af en tilsynsmyndighed og en domstol indgivet anmodning til Domstolen om en rådgivende udtalelse i sagen Þór Kolbeinsson mod den islandske stat vedrørende fortolkningen af Rådets direktiv 89/391/EØF af 12. juni 1989 om iværksættelse af foranstaltninger til forbedring af arbejdstagernes sikkerhed og sundhed under arbejdet og Rådets direktiv 92/57/EØF af 24. juni 1992 om minimumsforskrifter for sikkerhed og sundhed på midlertidige eller mobile byggepladser (ottende særdirektiv i henhold til artikel 16, stk. 1, i direktiv 89/391/EØF). Domstolen, sammensat af præsidenten Carl Baudenbacher og dommerne Thorgeir Örlygsson og Henrik Bull (refererende dommer), har afsagt dom i sagen den 10. december 2010. Domskonklusionen lyder således:
   
               1)
            
            
               Undtagen under særlige omstændigheder er det ikke foreneligt med Rådets direktiv 89/391/EØF af 12. juni 1989 om iværksættelse af foranstaltninger til forbedring af arbejdstagernes sikkerhed og sundhed under arbejdet og Rådets direktiv 92/57/EØF af 24. juni 1992 om minimumsforskrifter for sikkerhed og sundhed på midlertidige eller mobile byggepladser (ottende særdirektiv i henhold til artikel 16, stk. 1, i direktiv 89/391/EØF), fortolket i lyset af EØS-aftalens artikel 3, at holde en arbejdstager ansvarlig efter national erstatningsret for alle eller hovedparten af de tab, der er lidt som følge af en arbejdsulykke på grund af egen skyld, når det kan fastslås, at arbejdsgiveren ikke af sig selv har overholdt bestemmelser om sikkerhed og arbejdsmiljø.
               Der kan foreligge særlige omstændigheder, når arbejdstageren har forårsaget ulykken forsætligt eller som følge af grov uagtsomhed, men selv i sådanne tilfælde ville en fuldstændig udelukkelse fra skadeserstatning være uforholdsmæssig og ikke forenelig med direktiverne, undtagen i ekstreme tilfælde, hvor arbejdstageren har et væsentligt større ansvar for ulykken end arbejdsgiveren.
            
         
               2)
            
            
               En EØS-stat kan holdes ansvarlig for overtrædelse af den regel om egen skyld, som følger af direktiv 89/391/EØF og 92/57/EØF fortolket i lyset af EØS-aftalens artikel 3, forudsat at overtrædelsen er tilstrækkeligt alvorlig. Det tilkommer den nationale ret at afgøre, om denne betingelse er opfyldt i den konkrete sag, i overensstemmelse med fast retspraksis om statens ansvar for overtrædelser af EØS-retten.